Downloaded from YTS.MX
Official YIFY movies site: YTS.MX
Egy számítógéppel programozott valóságban élünk,
és ezt csak onnan tudjuk, amikor egy változó módosul,
és valamilyen változás történik a valóságunkban.
Rossznak gondolod a világot? Látnod kellene a többit!
Amikor Philip K. Dick elképzelte,
hogy az egész világ egy számítógépes program,
és valójában egy szimulációban élünk,
előrevetítette az elmúlt 20 év egyik legnagyobb hatású sagáját:
A "Mátrixét".
És a valóság mára beváltotta a próféciát.
A számítógép testünk kiterjesztésévé vált,
az avatárunk második életet biztosít a virtuális világban,
és a "mátrix" szó bekerült a szótárunkba.
Adja magát a feltételezés, hogy talán már a Mátrixban élünk.
Négy filmjével a "Mátrix" kilépett a mozi világából,
kulturális és társadalmi jelenséggé vált.
A trilógia páratlan módon ragadta meg
digitális korunk kihívásait és szorongásait.
És óriási hatást gyakorolt a mi generációnkra.
Összekapcsolt, hibrid generáció, amely folyton megkérdőjelezi a valóságot...
egészen a paradoxonig.
MÁTRIX: GENERÁCIÓ
A '80-as években születtünk, tévén és videójátékokon nőttünk fel,
de mobiltelefonok és internet nélkül.
Kamaszkorunkban sokunkat beszippantott a Nirvana melankóliája
vagy a Rage Against The Machine nyersessége,
az amerikai életstílust kritizáló protestegyüttesek.
Így először a "Mátrixszal" is bizalmatlanok voltunk.
Egy agyatlan akciófilmet várva, egy újabb sablonos kasszasikert.
Helyette egy titokzatos, valódi filmélményt kaptunk.
A moziból kilépve mindenkinek megvolt a saját magyarázata.
Miként Neo, mi is azt találgattuk, mi történt velünk.
A film komoly esztétikai sokk volt, és elgondolkodtatott minket.
Ráadásul a mi generációnk zenéit használta, amit imádtunk!
Amikor 1999 márciusában bemutatták, számítógépes leállástól rettegtünk.
Az Y2K-probléma azzal fenyegetett, hogy káoszba taszítja a világot,
csupán azért, mert a számítógépek nem tudnak a harmadik évezredre váltani.
Habár az Y2K-ból semmi nem lett, és a gépek nem vették át a hatalmat,
ez volt az első alkalom, hogy a digitális technológia képes volt
globális léptékben eltéríteni a valóságunkat.
A VILÁG VEZETŐI RENDKÍVÜLI ÜLÉSRE GYŰLNEK ÖSSZE AZ ENSZ-BEN.
A "Mátrixot" a Wachowski testvérek rendezték.
A disztópiában a mesterséges intelligencia leigázza az embereket,
hogy energiaforrásként használja őket.
Az emberek féken tartásához a gépek a Mátrixban
egy szimulált valóságot, illúziót kreálnak.
A rendszer ellen lázadó, egy romos világban rekedt csoport
meghackeli a virtuális világot,
hogy visszaszerezze a valóság feletti irányítást.
Bent vagyunk.
A sztori Neo ébredését meséli el. A hackert Keanu Reeves alakítja.
Spirituális vezetője, Morpheus nehéz döntés elé állítja:
meg meri-e kérdőjelezni azt, amit egészen addig valóságnak hitt.
Ha a kéket veszed be, a játéknak vége.
Felébredsz az ágyadban, és azt hiszel, amit hinni akarsz.
De ha a pirosat, maradsz Csodaországban,
és megmutatom, milyen mély a nyúl ürege.
Ne feledd, amit kínálok, az csak az igazság, semmi több.
Ez nem valóság.
Mi a valóság? Hogy határoznád meg?
Hősének pályáján keresztül
a film megkérdőjelezi a viszonyt ember és gép,
valamint a valóság és a virtuális világ között.
Neo soha nem adja fel, hogy elválassza az igazat a hamistól.
Vajon tényleg ő a Kiválasztott, vagy csak egy hétköznapi ember?
A gépek a gonosz megtestesítői, vagy csak olyanok, mint ő?
A film világsiker lett.
A négy Oscar-díjat nyert "Mátrix" animációs rövidfilmeket inspirált,
a műfaj legjobb rendezőitől.
"Animátrix."
A filmnek két folytatása is született.
Az "Újratöltve" és a "Forradalmak".
A Mátrix-univerzum pedig tovább tágult képregényekkel
és videójátékokkal.
Transzmediális projektként a művek kiegészítették egymást.
A Mátrix egy kiterjesztett univerzum lett, akárcsak híres elődje.
CSILLAGOK HÁBORÚJA
Mindkét saga fontos filozófiai témákat feszeget
önmaguk felfedezésére induló hősei útján keresztül.
Nincs próbálkozás.
Ahogy a "Csillagok háborúja" megidézte a hidegháborút,
a jó harcával a gonosz Galaktikus Birodalom ellen,
a "Mátrix" korunkra reflektált,
ahol a technológia a legjobb és a legrosszabb végkifejlethez vezet.
A '90-es évek a technológiától való szorongásról szólt.
A "Strange Days - A halál napja" című filmben a bűncselekményeket
közvetlenül az agykérgünkből rögzíthetjük.
"A fűnyíró ember" belevetett minket a virtuális valóság első túlzásaiba.
A "Truman show" főszereplőjéhez hasonlóan,
aki születésétől fogva egy tévés valóságshow-ban él,
minél inkább a gépekre támaszkodunk, annál jobban elveszítjük a kontrollt.
De a "Mátrixban" van valami egyedi.
Mint Neo, aki egy szoftverrel tanítja avatárját a harcművészetekre,
a "Mátrix" egyfajta kiterjesztett film,
amit mélyen átsző korának popkultúrája.
Mikey, úgy látom, tetszik neki.
- Kérsz még? - Jöhet!
Wachowskiék filmjére nagy hatással volt a cyberpunk science fiction,
főleg Ridley Scott "Szárnyas fejvadásza",
ami Philip K. Dick könyvéből készült.
Deckard egy replikánssal harcol,
egy emberszerű androiddal.
Neo ugyanakkor Smith ügynökkel küzd,
egy emberformát öltött számítógépes programmal.
A filmek vizuális világa sokat merített a tech noirból,
ami a sci-fit és a film noirt ötvözi.
A műfaj kiváló példája a "Dark City".
Néhány díszletét újra felhasználták a "Mátrix" forgatásán.
Képregényekre is voltak utalások,
elsősorban Grant Morrison "A Láthatatlanok" című műve
szolgált közvetlen inspirációként.
A "Mátrix" Ázsiából is ihletet merített.
Ez volt az első nagy film, ami nyíltan merített a japán animéből.
Különösen a "Páncélba zárt szellemből".
Ami a grafikai motívumokat, témákat
és az organikus és a mechanikus közötti kölcsönhatást inspirálta.
A 2017-es élőszereplős verzió megőrizte az eredeti mű szellemét.
A test a "Mátrixban" is páncél, ami átalakul, változik.
Végül pedig egyértelmű a hongkongi akciófilmek hatása.
A szereplők uralják az időt.
Felgyorsítják vagy lelassítják, akárcsak John Woo filmjeiben,
aki a műfaj mestere.
A híres lassított felvételek "A bérgyilkos",
"A fegyverek istene" és az "Ál/Arc" filmekből.
A stilizálás új szintjét jelentik a súlytalan testekkel.
A hongkongi mozi ismert figuráját, Yuen Woo Pinget kérték fel
a Wachowski testvérek az emberfeletti harcok koreografálására.
2003-ban Charlie Rose, a PBS vezető kulturális újságírója
külön műsort szentelt a sagának,
még a harmadik rész bemutatása előtt.
A három főszereplő és a producer a Mátrix-jelenségről beszélgettek,
valamint arról, hogy Hollywoodban szokatlan módon
a színészek maguk alakították a harcjeleneteiket.
Mindegyik szereplőnek megvolt a maga jellegzetes stílusa.
Mi az a skorpiórúgás?
Az én... Will Ping tanította meg nekem,
ez az utolsó rúgás, amikor elérem a fickó lábát és megrúgom...
Ő tanította a mozdulatokat. Mindegyikünknek a sajátját.
Smith ügynök nagyon agresszív és bokszol.
Keanunak tripla rúgása van.
Az ő jellegzetes mozdulata a tripla rúgás.
Az enyém a sas, amikor felugrom a levegőbe.
Ezek határozták meg a figuráinkat.
A "Mátrix" nagy teljesítménye, hogy két különböző univerzumot fon össze
egy tökéletes egésszé.
Ikonikussá váló vizuális világgal és hanghatásokkal.
A "Mátrix" a számítógépes filmművészet új korszakát nyitotta meg.
Követve a félelmetes T-1000 CGI-alakját a "Terminátor 2"-ből.
Kifelé!
És Steven Spielberg valósághű dinoszauruszait.
Akár a "Jurassic Park" hősénél,
a film is a technológiához való ambivalens viszonyunkra játszik rá.
Próbáljuk meg újra!
Utálom a számítógépeket.
Az érzés kölcsönös.
A "Mátrixot" mindössze 60 millió dollárból forgatták,
míg a kor sikerfilmjei, mint az "Armageddon",
a duplájából készültek.
A film innovatív technikái, mint a "bullet time" effekt
annak védjegyévé váltak.
A "Mátrix" számos filmet inspirált.
Ezek is digitális technológiával manipulálták az időt és a teret.
A "Charlie angyalai",
a "300",
a "Wanted" lebegő lövedékei.
Vagy Lisbeth Salander a "Millennium"-trilógiából,
aki nem különbözik sokban Trinitytől.
Mindketten lázadó punkok, mesterei a hackelésnek és a repülésnek.
A "Horrorra akadva", a "Shrek" és "A Simpson család" paródiái is
hozzájárultak, hogy a film popkulturális klasszikussá vált.
Majd 23 évvel később, a "Babylon"-ban
a "Mátrix" belépett a hetedik művészet panteonjába,
Mélies, Chaplin, Bergman, Kubrick és Cameron oldalán.
Ez az 1985-ben született Damien Chazelle
saját verziója a mozi történetéről.
Hatalmas, szerteágazó univerzumával,
tanulságos történetével és káprázatos esztétikájával
a trilógia hatása fenomenális volt.
A "Mátrix" összegyúrta a nemzedéke által kedvelt képregényeket,
harcművészeti filmeket és filozófiát.
Joel Silver egy ikonikus producer.
A két filmkészítővel alkotott hármasuk ereje tette lehetővé,
hogy a "Mátrix" megújítsa az akciófilm műfaját,
és az intelligens blockbusterek úttörőjévé váljon.
Amikor Charlie Rose feltette a sokakat foglalkoztató kérdést,
Silver azzal válaszolt, hogy a Wachowski testvérek szintetizálták
az őket formáló hatásokat.
Mit gondol, miért volt ekkora hatása ennek a filmnek?
A filmnek, amely irányt szabott a jövőnek.
Mert ez a két srác nagyon tehetségesen illesztette össze
azokat a hatásokat, amik életük során arról győzték meg őket,
hogy máshogy is lehet csinálni a dolgokat,
máshogy is elmesélhető egy sztori,
máshogy is lehet használni a vizuális trükköket.
És a közönség is valami újat akart,
többet egy buta akciófilmnél, amikből én is sokat csináltam.
A "Mátrix" lenyűgöz, mert megszólít minket, rezonál bennünk.
El kell engedned mindent.
Akárcsak Neo esetében, a film élménye igazi reveláció.
Szabadítsd fel a tudatodat!
Arra ösztönöz, hogy felszabadítsuk az elménket,
átértelmezzük a valóságot,
transzformatív, sőt akár transzcendens módon.
A "transz" előtag azért is fontos,
mert az első transznemű filmesekről van szó.
Akkor még nem Lanának és Lillynek hívták őket,
a tranzíciójuk a harmadik "Mátrix"-film után történt.
A "transz" a határok átlépését jelenti,
átlépni azon, amit természetesnek és adottnak veszünk.
A Wachowski testvérek ilyen szellemben nőttek fel a '70-es években.
A 20. század gyermekei vagyunk,
és ez azt jelenti, hogy vonzódunk az eredetiséghez.
Mindig is az eredetiség volt az elsődleges vonzerő.
Ezért váltál izgatottá, ha valami mást láttál,
valamit, amit korábban még soha.
A "Csillagok háborúja", az "Indiana Jones",
az "Alien", a "Terminátor"
eredetileg is filmforgatókönyvnek íródtak,
filmnek készültek.
Ebben a kultúrában nőttünk fel,
azokhoz a dolgokhoz vonzódtunk,
amiket még nem mondtak el, nem mutattak meg.
A "Mátrix" közvetlenül kapcsolódik a '60-as, '70-es évekhez.
A fiatalok felszabadították magukat, lerázva a múlt béklyóit,
az ellenkultúra új viszonyra törekedett másokkal és a világgal.
Peter Fonda vagyok.
Most fejeztük be filmünk készítését napjaink
sokat vitatott témájáról, az LSD-ről.
Az éledő pszichedélia nyomában újragondoltuk a valóságot,
főként olyan szerek használatával, mint az LSD és a meszkalin.
A hallucináció révén az álom és a valóság összeolvadt.
A "Mátrix" első perceiben Neo éppen csak felébred,
egy szereplő máris utazásra invitálja,
mondván, a meszkalin az egyetlen módja annak, hogy elszálljon.
Voltál már úgy,
hogy nem tudtad, ébren vagy-e, vagy álmodsz?
Egyfolytában. Úgy hívják, meszkalin. Csak az ad szárnyakat.
Utána pedig egy tetováláson látjuk a fehér nyulat,
mint amelyik Alice vezetője volt Csodaországban.
El fogok késni!
Lewis Carroll regénye, amit Disney dolgozott fel 1951-ben,
a pszichedélia egyik mérföldköve.
- Ki kell jutnom innen! - De hiszen már kint vagy.
- Mi? - Nézd csak meg!
Az én vagyok! Alszom.
Hallucinációk sorát meséli el,
az éber álmot, ami felszabadítja a tudatunkat és minket is.
Alice, ébredj! Alice!
Az egész "Mátrix"-sagában visszaköszön a mestermű,
tanmeseként mutatva be,
ahogy Neo szó szerint belép a tükörbe, hogy felfedezze a valóságot.
Hogyan tudod megkülönböztetni az álomvilágot a valóságtól?
A pszichedélia nagy hatással volt a sci-fire,
így a Wachowski testvérek számára különösen fontos
"2001: Űrodüsszeiára" is.
Az LSD-trip fináléja mellett
Stanley Kubrick kultuszfilmje
már előrevetítette a "Mátrix" rémálom-forgatókönyvét,
az embereket eláruló szuperszámítógéppel, HAL-lal.
HAL, hallasz engem?
Nyisd ki a zsilipkaput
Sajnálom, Dave. Attól tartok, nem tehetem.
Philip K. Dick, aki vállaltan drogok hatása alatt írt,
ennél is tovább ment egy 1977-es előadásában,
döbbent közönsége előtt.
Alapgondolata az volt, hogy amikor a valóság kisiklik,
az annak megerősítése, hogy a valóság illúzió.
Egy számítógéppel programozott valóságban élünk,
és ezt csak onnan tudjuk, amikor egy változó módosul,
és valamilyen változás történik a valóságunkban.
Mi ez?
A változó módosulása, a hiba a Mátrixban történik akkor is,
amikor egy fekete macska egymás után kétszer jelenik meg Neónak.
Déjà vu...
Azt jelenti, hogy a gépek kiszúrták a lázadókat.
A déjà vu többnyire hiba a Mátrixban.
Amikor változtatnak valamit.
Ha a pszichedélia a drogokkal értelmezi át a valóságot,
a számítástechnika a virtuális valóságon keresztül teszi.
És az LSD döntő szerepet játszott
a Szilícium-völgy szellemének kialakulásában.
A számítógépes művészet úttörője, John Whitney
vizuális verseket generált komputerek segítségével.
1970-ben több filmet is készített az IBM-nek és a Caltechnek,
amiket "MATRIX"-nak hívott.
A pszichedélia és a számítógépes forradalom szorosan összekapcsolódik.
Timothy Leary író és LSD-guru a személyi számítógépet
a jövő vallásának vélte.
Azt hiszem, hogy az Istennel való új konfrontáció
mindig új művészeti formát hoz létre.
Ez az új művészeti forma,
a jövő új vallásos nyelvezete elektronikus lesz.
A '80-as évek beköszöntével
a cyber volt minden fantáziánk és reményünk forrása.
A Macintosh-reklám esztétikája például George Orwell "1984" című művére épül,
ismét Ridley Scott rendezésében.
Ebben megfordul a totalitárius prófécia,
azzal az ígérettel, hogy a gépek felszabadítanak minket,
nem pedig rabbá tesznek.
Január 24-én az Apple Computer bemutatja a Macintosht.
És meglátják, hogy 1984 miért nem lesz olyan, mint az "1984".
Úgy tűnt, a digitális forradalom utópiája fényes jövő előtt áll.
Abban az évben, amikor a "Mátrix" megjelent, Tim Berners-Lee,
a világháló alapítója Charlie Rose-zal
az internet alapvetően humanista jellegéről beszélgetett.
Szerinte az internet, ahogy ma ismerjük,
privát rendszerként nem jött volna létre.
Amikor mindenkit megkérsz a világon, akinek információja van,
hogy adjunk neki egy ilyen kis vicces "http" izét, URL-t,
bármilyen információjuk van, azt kéred, hogy adják oda.
Ez önmagában nagy kérés.
Ez kell ahhoz, hogy az univerzális térben legyen.
Ha fontos információ, tudnom kell hivatkozni rá.
Nem kérhetsz ennyire általános dolgot, és szabhatsz korlátokat is.
Nem mondhatod: "Egyébként ez az én privát rendszerem".
Nem történt volna meg.
A csere és a megosztás tere,
ami mindenki számára ingyen elérhető, lehetővé tette a tiltakozást.
1999-ben, alig néhány hónappal a "Mátrix" bemutatása előtt,
kitört a seattle-i csata.
A WTO, a Kereskedelmi Világszervezet harmadik találkozóján,
a tüntetők fellázadtak a gazdasági globalizáció igazságtalanságai ellen.
Seattle volt az egyik első olyan megmozdulás,
amit globálisan koordináltak, főképp az interneten,
és 400 000 ember vett részt rajta online.
A grunge, a Microsoft és az Amazon szülőhelye,
Seattle látta az első mozgalom felemelkedését,
amit az interneten széles körben megosztottak.
Ez volt az alterglobalizáció kezdete,
amely egy felelős és igazságos kapitalizmusról álmodott.
Ezt visszhangozta a "Harcosok klubja" skizofrén,
paranoiás és hallucináló hőse.
Életem egy nagyon furcsa szakaszában találkoztunk.
Aki le akart számolni a fogyasztói társadalommal és a bankokkal.
A Wachowski-filmeknek politikai vetülete is van.
A kisebbségek harcát mutatja be elnyomóik ellen.
Erről szól a versenyzés. Semmi köze az autókhoz vagy a versenyzőkhöz.
Csak a hatalom számít, és a pénz leküzdhetetlen ereje.
Nem hagyom, hogy zaklatásnak tegyenek ki.
Fegyvert le!
A 2006-os "V mint vérbosszú",
amit James McTeigue alkotótársuk rendezett,
egy fasiszta állam elleni népfelkelést mutat be.
A film a polgári engedetlenség jelképe lett,
és új arcot adott az Anonymous hackereinek.
Összegyúrva a '70-es évek szellemét
és a '90-es évek technológiai bizalmatlanságát,
a "Mátrix" a digitális forradalom idején született.
Arra bátorít minket, hogy kételkedjünk a rendben és a valóságban,
ám számos ellentmondásos hatást váltott ki,
amelyek felerősödtek egy világban, melynek jövője
egyre bizonytalanabbá vált.
Tudom, hogy ott vagytok. Most már érzem.
Tudom, hogy féltek. Féltek tőlünk. Féltek a változástól.
Nem ismerem a jövőt.
Nem azért jöttem, hogy elmondjam, hogyan végződik a háború.
Azért jöttem, hogy elmondjam, hogyan kezdődik.
Megmutatom az embereknek, amit eltitkoltak előlük.
Megmutatom nekik, milyen a világ nélkületek.
A szabályok, ellenőrzés, korlátok és határok nélküli világot.
Egy olyan világot, ahol minden lehetséges.
Hogy utána hogyan folytatjuk, az csak rajtatok múlik.
A "Mátrix" első és második része között
az új évezred a tűz és az acél összecsapásával kezdődött.
2001. szeptember 11-én dzsihadista terroristák eltérítettek két repülőt,
és belerepültek a World Trade Center ikertornyaiba,
Amerika hatalmának jelképeibe.
A legszörnyűbb katasztrófafilmet nem a mozik mutatták be,
valóban megtörtént: a valóság felülmúlta a fikciót.
Az ilyen államok és terrorista szövetségeseik
a gonosz tengelyét alkotják.
A világbékét fenyegeti tömegpusztító fegyverekre való törekvésük.
A harc a hírhedt "gonosz tengelye" ellen bármit igazolt,
még a hazugságokat is.
Az állítólagos iraki tömegpusztító fegyverek
csupán ürügyet jelentettek Szaddám Huszein megbuktatásához.
A sebészi pontosságú háború hasonlított a virtuálishoz.
Szinte úgy nézett ki, mint egy videójáték, infravörös képekkel,
zöldes árnyalattal, ami a Mátrix képernyőire emlékeztetett.
A hazugságok és az igazság között
összeesküvés-elméletek ütötték fel a fejüket.
Az első pletykák néhány órával a támadás után
elterjedtek a világhálón.
A fórumokon, blogokon és a közösségi médiában
bárki közzétehetett információt.
Nem kellett más, csak egy vélemény és hallgatóság:
ez volt az internet 2.0.
VAN NÉMI FIKCIÓ AZ IGAZSÁGODBAN, ÉS NÉMI IGAZSÁG A FIKCIÓDBAN.
A "Mátrix-trilógia" kultikus klasszikussá vált.
A titokzatos filmek talán választ adtak a kor kérdéseire.
És aki alaposan figyelt, profetikus üzeneteket talált benne.
Amint láthatja, immár jó ideje szemmel tartjuk önt, Mr. Anderson.
Neo útlevele például 2001. szeptember 11-én jár le.
Az épület neve pedig, ahol Morpheust fogva tartják,
"MMI", ami római számokkal 2001-et jelent.
Minden jel lett, és mindennek többletjelentése lehet.
A rejtélyt fokozta,
hogy a Wachowski testvérek nem beszéltek a munkájukról.
Charlie Rose műsorából látványosan hiányoztak,
különösen a filmek kolosszális sikerét tekintve.
A stáb lett a szóvivőjük, tiszteletben tartva a rendezők hozzáállását,
hogy nem akarják a film szűkítő értelmezését adni.
A "Time" címlapsztorit írt róluk, de nem álltak szóba vele.
Hogy az emberek maguk értelmezzék. Nem akarják...
Vezetni őket.
Mindenki maga gondolkodjon el róla,
mert annyi különböző dolgot
mond mindenki a filmekről.
Ez nagyon fontos nekik.
Mindenki azt olvasson ki belőle, amit akar.
Nem akarják ők meghatározni.
Ezt rábízzák a nézőkre.
Az értelmezések olyan messzire mentek, hogy a 2. és a 3. rész
kinyilatkoztatásai észrevétlenek maradtak.
Ez lehetetlen. A prófécia azt mondja...
Hazugság volt, Morpheus.
A Kiválasztott nem vet véget semminek.
Ez is csak a rendszer része.
És rá kellett jönnünk, hogy a Kiválasztott, a lázadás
és a prófécia mind illúziók voltak.
Sajnálom.
A Mátrix által generált program, ami fenntartja a reményt és a rendet.
A korszak mégis rányomta bélyegét a történetre.
Mindazok után, ami történt, hogy várhatod el, hogy higgyek neked?
Nem várom el.
Azt várom el csupán, amit mindig is.
Hogy döntsd el végre, mit akarsz.
Annál is inkább, mivel valódi politikai botrányok bontakoztak ki,
amik az interneten tömegekhez jutottak el.
Julian Assange, a Wikileaks alapítója háborús bűnöket feltáró
titkos amerikai katonai dokumentumokat osztott meg.
Majd egy titokzatos bejelentő, aki száműzetésben él Hongkongban,
felfedett egy gigantikus amerikai és brit megfigyelési rendszert.
Edward Snowden, akinek küzdelmét a "Citizenfour" című film meséli el.
Morpheushoz hasonlóan ő is a rendszerben élt,
ebben az esetben a CIA-ban, illetve az NSA-ben.
Fel akart ébreszteni minket, fel akarta nyitni a szemünket,
hogy a rendszer minden lépésünket megfigyeli.
Nem érdemes küzdeni érte?
Amit 2013-ban a "Guardian" újságíróinak mondott,
úgy hangzott, mint egy disztópia.
Az Egyesült Államokban és világszerte létezik egy infrastruktúra,
amit az NSA más kormányokkal együtt épített ki,
amely elfog minden digitális kommunikációt,
minden rádiókommunikációt.
- Ez annyira homályos... - Ez nem sci-fi!
A barátságos együttműködésre épülő internet
együtt él saját, rémálomszerű változatával.
Miközben az információ demokratizálódása
lenyűgöző kollektív intelligenciát tesz lehetővé,
az ellenkező jelenséget is létrehozza:
a meggyőződések szakralizálását a tények rovására.
Az igazság puszta véleménnyé vált.
A web egyesít és megbékít,
ugyanakkor a megosztottságot és a nézeteltérést is elősegíti.
Az egyik legfőbb kérdés az,
hogy milliónyi beszélő közül hogyan találod meg a jót?
Mint Snowden és Assange, akiket száműzetésbe kényszerítettek,
Aaron Swartz is súlyos árat fizetett 2011-ben.
Mivel tudományos cikkek millióit tette ingyenesen elérhetővé az interneten,
a szabadság védelmezőjét üldözőbe vette az amerikai igazságszolgáltatás,
35 év börtönnel és egymillió dolláros bírsággal fenyegetve őt.
A nyomás hatására 26 évesen öngyilkosságot követett el,
egy hónappal a tárgyalása előtt.
Berners Lee emlékezik arra az emberre, aki az internet eredeti,
szabad szellemét próbálta életben tartani.
Aaron meghalt.
Ebben az őrült világban elvesztettünk egy mentort, egy bölcset.
Etikus hackerek, eggyel kevesebben vagyunk. Elveszítettük egy társunkat.
És ami világosnak tűnt, kezdett homályossá válni,
mint a piros és a kék pirula mögötti üzenet.
Az értékek megfordultak,
és most az amerikai szélsőjobboldal karolta fel őket.
Laurie Segall, a CNN újságírója újra megnézte a "Mátrix" híres jelenetét,
amelyből ez az alternatív igazság állítólag ered.
A piros pirula a maszkulinizmus kódja lett, azoké, akik úgy vélik,
hogy nem a nőket, hanem a férfiakat nyomják el a társadalomban.
Ami egy csábítással kapcsolatos fórumnak indult, radikalizálódott.
A piros pirula választása azt jelenti,
hogy minden, amit a társadalomról mondtak neked,
nemről, rasszról, politikáról, hazugság.
A világunk egy chatszobává vált. Mi lettünk a saját avatárjaink.
Olyanok lettünk a valóságban, mint amilyenek online vagyunk.
Hála a Facebooknak, a Twitternek és a többi Szilícium-völgyi óriásnak,
az emberek szabadon megoszthatják, amit gondolnak.
Mindenki a saját sarkában van, a saját buborékjában, a saját mátrixában.
Az apoteózis Donald Trump 2016-os elnökké választása volt.
Az üzleti életbe született Trump
az "Apprentice"-ben lett valóságshow-sztár.
- Üdv, emberek! - Üdv, Mr. Trump!
Ki vagy rúgva!
Ő lett az Egyesült Államok 45. elnöke,
nagyrészt a közösségi médiának köszönhetően.
Vele ért a csúcsra az igazság és a hazugság összekeveredése,
az álhírek fogalmával támadta a fősodratú médiát.
- Ne legyen udvariatlan! - Bennünket támad...
- Ne legyen udvariatlan! - Feltenne egy kérdést?
Nem kapnak kérdést. Maguk álhíreket gyártanak.
Az elv egyszerű: "Álhír az, amivel nem értek egyet."
Trump annyira megosztó volt,
hogy sikerült mindent és az ellenkezőjét is megtestesítenie.
Az ellenfeleinek ő volt a sikeres Smith ügynök.
Mr. Anderson, üdv újra itt!
Mint Neo esküdt ellensége,
a program, amely átvette az irányítást a Mátrix felett.
De a rajongói számára épp ellenkezőleg,
ő Morpheus, aki Neót vezeti,
megígéri, hogy véget vet a rendszernek,
és lelkesíti a tömeget a "
Ma este nem félünk!
És végül megtörtént az elkerülhetetlen: 2021. január 6-án,
a piros pirula hatása alatt, Trump hívei államcsínyt kíséreltek meg.
Elsétálunk a Capitoliumhoz,
és biztatni fogjuk a bátor szenátorainkat és képviselőinket.
Mert soha nem vesszük vissza az országunkat, ha gyengék vagyunk.
Erőt kell mutatni, és erősnek kell lenni.
Abban a tudatban, hogy Joe Biden elcsalta a választást,
a tömeg megrohamozta a Capitoliumot.
Ez volt a húszéves rendszerellenes ellenkultúra csúcspontja,
és a "Mátrix" új, torz olvasata.
Hirtelen felmerül a kérdés:
mi van, ha Donald Trump és a szélsőjobboldal
köszönhet valamit a Wachowski-filmeknek?
Mi van, ha ez a lázadó, progresszív trilógia
szándékai ellenére muníciót adott az alt-right mozgalomnak?
Ha eljött a mi időnk, akkor készek vagyunk meghalni.
Csak azt kérem, hogy ha az életünket kell adnunk a rohadékoknak,
előbb zúdítsuk rájuk a pokol tüzét!
És ami még rosszabb,
vajon nem a hazugságot választjuk sokan az igazság helyett?
Akárcsak Cypher, az áruló gonosztevő az első filmben.
Tudom, hogy ez steak nem létezik.
Tudom akkor is, amikor a számba veszem.
A Mátrix hiteti el az agyammal, hogy szaftos és ízletes.
Tudja, mire jöttem rá?
A tudatlanság áldásos.
Akárcsak a cyberpunk mesékben,
a nagy technológiai cégek nemcsak cinkosai,
de a haszonélvezői is a káosznak.
Elvégre Elon Musk,
a Paypal, a Tesla, a SpaceX és a Twitter mögött álló mágnás is
a kezdetektől Trump támogatója.
Ugyanaz az Elon Musk, aki magasztalja a transzhumanizmust,
vagyis az emberek kiterjesztését a technológia révén,
és az anyjával együtt viccelődik a "Saturday Night Live"-ban.
Valósággá tetted azt a videójátékot az űrről.
De az is lehet, hogy a valóságunk egy videójáték,
és mi csak számítógépes szimulációk vagyunk,
akikkel egy kamasz játszik egy másik bolygón.
Nagyszerű, Elon.
Ultragazdag kollégáihoz hasonlóan a Szilícium-völgyben
továbbra is az apokalipszisre készül, és luxusbunkerről álmodik.
Sosem lehet tudni...
Így amikor Musk és Trump lánya vitatkoztak a Twitteren,
a piros pirulával jelképezve véleményüket és küzdelmüket,
Lilly törte meg a Wachowski testvérek hallgatását,
és reagált egyértelműen.
MINDKETTEN BEKAPHATJÁTOK
Nem ez volt a nővérek utolsó megszólalása,
sem az utolsó művészi gesztusa.
A "Mátrixot" teljesen kisajátították,
egészen egy autóhirdetésig,
amit Amerika legnagyobb sporteseménye, a Super Bowl szünetében sugároztak.
Hadd mondjam el, miért vannak itt.
Ez a luxus világa, amivel elvakították önöket,
hogy ne lássák a valóságot.
Csak az autónkat szeretnénk...
Válassza a kék kulcsot, és visszatér a luxusba, amit ismer.
Vagy válassza a pirosat, és többé nem tekint ugyanúgy a luxusra.
Így Lana megrendezte a tetralógiává bővült sorozat utolsó részét,
folytatva nővére tiltakozását a film értékeinek kisajátítása ellen.
A " 2021-ben mutatták be.
KÉK VAGY PIROS PIRULA?
Mi legyen? A dolgok megváltoztak. A piac kemény.
Bizonyára megérti, hogy szeretett anyavállalatunk, a Warner Brothers
úgy döntött, hogy folytatást készít a trilógiához.
Micsoda?
Azt mondta, hogy a történet az ön számára véget ért,
de a történetek már csak ilyenek.
Sosem érnek véget, igaz?
Éppúgy, mint a valóságban,
a film húsz évvel az előző rész után játszódik.
Ezúttal a Mátrix trendibb, poposabb,
kevésbé cyberpunk stílusú, hogy még jobban kontrollálja az embereket.
A zene pszichedelikus maradt,
a Jefferson Airplane "White Rabbit" című számával.
A feltámadt és depressziós Neo
videójáték-programozó a Warner Bros. egyik leányvállalatánál.
És a trilógia, amit ismerünk, nem más,
mint egy népszerű játéksorozat a Mátrixban.
Annyira népszerű,
hogy az anyavállalat Neót a negyedik részre akarja kényszeríteni.
Forradalmasítsd újra a játékot!
Úgy gondoltam, jó móka lenne magamat is beleszőni,
a saját élményeimet szegény Thomas Andersonba.
Az Elemző színes megjelenése,
a számítógépes geekek...
Geek vagyok. Hol van a gépem?
Az új Smith, a lábán zokni nélkül...
Mr. Anderson!
A Deus Machina sokszínű dolgozói, hipszter marketingesei...
- A Mátrix nyilvánvalóan... - Transzpolitika.
Kriptofasizmus.
- Metafora. - A kapitalista kizsákmányolásé.
Nagyon messze vannak a Mátrix-generációtól.
De ők úgy döntöttek, hogy a rendszer cinkosai lesznek.
A rengeteg "mise en abyme" azt szolgálja,
hogy Lana megmutassa a nyers igazságot: nyakig ülünk a Mátrixban.
Fogták a történetedet,
ami oly sokat jelentett az olyanoknak, mint én,
és eljelentéktelenítették.
Ezt teszi a Mátrix,
fegyverként használ minden ötletet, minden álmot,
mindent, ami fontos nekünk.
Mindenekelőtt azonban Lana a filmmel ismét elmondhatta,
ami mindig is a "Mátrix" szíve csücske volt,
mint a Wachowski nővérek többi filmjének is:
a szerelem értékét.
A szeretet, amely egyesíti az embereket, bárkik is legyenek,
ugyanakkor az emancipáció és a lázadás fegyvere is.
Találkoztunk már?
Trinity és Neo lázadó szerelme jelen van
a Wachowski testvérek minden filmjében.
Első filmjükben, a "Fülledtségben",
amiben a két szenvedélyes hősnő, Violet és Corky
képesek elmenekülni a férfiak uralta világból,
és győzedelmeskednek.
Ki akarok szállni.
Új életet akarok.
Látom, amire vártam, de egyedül nem tudom megcsinálni.
A "Speed Racer", a kultikus japán anime adaptációja,
kísérleti filmmé alakult.
Speed és Trixie együtt harcolnak a pénz pusztító hatalma ellen.
Ti mondjátok mindig, hogy jobban vezetek, mint a WRL pilótái!
- Ne most bizonyítsd be! - Miért ne?
Túl veszélyes.
Nekem túl veszélyes, de nektek nem?
Hasonló témákat jelenítenek meg a lázadó párok
a "Felhőatlasz" mozaikfilmjében.
Számtalan kombinációban.
Jupiter és Káin a "Jupiter felemelkedéséből",
akik az emberiség túléléséért harcolnak.
És ott van a nyolc szereplő a "Nyolcadik érzék" című sorozatban,
testvériesen összekapcsolódva téren és időn át.
Bárhogy is döntesz, tudd, hogy nem kell egyedül csinálnod.
Még a gépek és az emberek is összeolvadhatnak.
A " a harmadik rész,
azzal végződik, hogy az emberek és a gépek fegyverszünetet kötnek.
A rendezők nem annyira a transzhumanizmus,
mint inkább egy "transz" humanizmus mellett szállnak síkra.
Trinity megmentése a "
e "transz" filozófiát a logikus végkövetkeztetésig viszi.
- Készen állsz? - Igen.
Egy montázsban a hősnőt az emberek, a programok és a gépek
egyesített erői mentik meg tökéletes szimbiózisban.
Ne!
Állítsák meg őket!
Transznemű és transzgresszív,
a Wachowski testvérek filmjeit
a "transz" előtaggal illetik a kezdetektől,
és a "Mátrix"-tetralógia a jelképük.
Kritikusan tekintek vissza Lanára a munkáimban
a transzneműség lencséjén keresztül.
Ez azért jó, mert ragyogóan emlékeztet arra,
hogy a művészet sosem statikus.
Az identitás és a transzformáció ugyan a műveink kritikus elemei,
az alap, amelyen minden eszme nyugszik, a szeretet.
Lana és Lilly mindig olyan képlékenyen változó
szerelemről mesélnek, amely felborítja a társadalmi kódokat.
Egészen azok kiforgatásáig,
mint Trinity híres csókja Neónak, ami az ismert mesére utal.
Hallasz engem?
Szeretlek.
De itt a hercegnő ébreszti fel Csipkerózsikát.
A " utoljára hozza össze Neót és Trinityt,
az elektronikus, androgün hősöket, akiknek őrült szerelme
már az első részekben kisiklatta a gépeket.
A két színész, Carrie-Anne Moss és Keanu Reeves öregedtek.
És ahogyan egymásra néznek, az olyan megható, ami túlmutat a fikción.
Szinte az az érzésünk támad, mintha mutálódnának,
hogy a fizikai testük átadja a helyét önmaguk digitális változatának.
Mintha visszahozták volna magukkal a Mátrix egy részét.
Félig digitális arcuk az örökkévalóság dimenzióját ölti.
A két főhős többször is alakzatban repülő madarakat figyel.
Ezek az őrszemekre emlékeztető rajok sajátos szerkezetűek:
minél többen vannak,
annál kisebb hatást gyakorol az egyén a csoportra,
és annál kevésbé valószínű, hogy egy apró mozdulattal megzavarja azt.
Lana, Lilly, Neo és Trinity
arra buzdítanak, hogy ne a tömeget kövessük,
tegyünk egy hatalmas lépést a semmibe, hogy destabilizáljuk a Mátrixot,
és újragondoljuk a digitális világot.
Majd kiderül, hogy a következő generációk mit kezdenek a valósággal.
Egy barátomnál vacsoráztam, akinek gyerekei vannak.
Nem látták a "Mátrixot".
Elkezdtem mesélni, hogy van ez a fickó a virtuális világban,
aki rájön, hogy létezik valódi világ is,
és elkezdi megkérdőjelezni, mi valóságos és mi nem az.
Tudni akarja, hogy mi a valóság.
És a kislány azt kérdezte, hogy miért?
"Ezt hogy érted?" Mire ő: "Kit érdekel, hogy valóság-e?"
"Téged nem érdekel, hogy valóság-e?"
És azt felelte, nem.
Magyar szöveg: Zilahi László Iyuno